

**Kuvendi i Komunës Klinë**

**Komiteti për Politik dhe Financa**

**01Nr 1\_\_\_\_\_\_\_\_\_\_\_\_\_\_\_\_\_19**

**Klinë:**

**PROCESVERBAL**

**Nga mbledhja –VII- e Komitetit për Politikë dhe Financa, mbajtur, më 17.07.2019, me fillim nga ora 10:00 në sallën e Kuvendit Komunal**

Mbledhjen e Komitetit e hapi kryesuesi z. Fadil Gashi, i cili fillimisht përshëndeti të gjithë anëtarët e Komitetit për Politik dhe Financa të cilët ishin prezent. Kryesuesi Gashi, në vazhdim prezantoi rendin e ditës:

1. Arsyetimi i mungesave,

2. Shqyrtimi dhe miratimi i procesverbalit të seancës së kaluar,

3. Shqyrtimi i Raportit të Auditorit të Jashtëm për vitin 2018,

4. Shqyrtimi i Raportit Financiar Komunal për periudhën janar-qershor 2019

 (Ref.Drejtori i FEZH),

5. Shqyrtimi i Procesverbalit të Takimit me Qytetar për gjashtëmujorin e I-re të

 vitit 2019 të mbajtur nga Kryetari dhe rekomandimet nga Komiteti për Politikë

 dhe Financa për Kuvend,

6. Raporti për subvencione (ref.Drejtori i KRS),

7. Shqyrtimi i kërkesave të arritura për Komitetin për Politikë dhe Financa

 për muajin korrik-2019,

8. Të ndryshme.

Mbledhjen e hapi kryesuesi Fadil Gashi, i cili përshëndeti të gjithë anëtaret, OSB-en, OJQ-të, si dhe shërbimin e kuvendit. Theksoj se jemi 6 anëtar prezent nga 7 sa jemi gjithsej, pritet të vijë edhe Xhevxhet Berisha se shpejti.

Kemi një kërkesë nga drejtoria e Financave për bartje të mjeteve( transfer) unë të them të drejtën kam pasur edhe një kërkesë nga drejtoria e Shërbimeve Publike dhe për shkak se ishte me vonës nuk e kemi pranuar qe të shqyrtohet në komitet, unë jam i mendimit që edhe kjo kërkesë nga drejtoria e financave të bartet për mbledhjen e ardhshme sepse është me vonesë, duke pasur parasysh se te gjitha drejtorit e kanë kalendarin ku janë të parapara takimet, prandaj është mirë qe ti respektojmë afatet kohore, unë po hapi debat rreth kësaj kërkese!

**z. Tunë Dedaj,** përshëndeti të gjithë, ka qenë mirë qe ta pranojmë dhe shqyrtojmë ketë kërkesë, besoj se është e nevojshme të kalon në KPF sepse po mos të ishte e nevojshme besoj se s’do ta kishin sjellë.

**Znj.Violeta Zefi,** përshëndeti të gjithë, pajtohem me Tunën ka qen mirë qe ta pranojmë kërkesën sepse po mos të ishte e nevojshme s’do ta kishin sjellë.

**z.Enver Berisha,** realisht ne kur kemi pasur ndonjë qeshtje urgjente i kemi pranuar edhe në seancë jo vetëm në komitet, por nëse ne dëshirojmë që të ndërtojmë parime dhe qëndrime unë jam që kjo kërkesë të mos hyjë në rend dite.!

**Drejtori i FEZH Aziz Desku,** unë kisha kërkuar mirëkuptim për arsye se kjo nuk është kërkese nga departamenti jonë por nga drejtoria e arsimit, meqenëse edhe mua me ka ardhur me vonesë, dhe për ketë arsye edhe unë nuk kam mundur qe ta përgadis me kohë, qeshtja është bukur urgjente për arsye se nëse nuk e shqyrtojmë në ketë mbledhje këto mjete nuk ka mundësi te ju paguhen pensionisteve, d.m.th pagat jubilare dhe pagat pas pensionimit, kështu që me mirëkuptimin e juaj meqenëse kemi mjete tepric që i kemi ber në bazë të analizës për gjashtëmujorin e parë dhe ato mjete në fund të vitit shkojnë në suficit d.m.th nuk ka mundësi të shfrytëzohen nga komuna e Klinës, prandaj me mirëkuptimin e juaj kisha kërkuar qe të hyjë si pikë e rendit të ditës, duke pasur parasysh që herëve tjera kërkesat ti sjellim me kohë.

**z.Enver Berisha,** mirë qe u përmend edhe drejtoria përkatëse prej nga vjen kjo kërkesë, realisht nuk ka shumë kohë qe kemi aprovuar një kërkesë të natyrës së tillë, dhe mua po me duket se kjo po bëhet si një lloj shprehie, nuk e besoj se këto mjete do të humbin sepse ka afat mjaft, dhe realisht mos të bijmë ne si komitet dhe asamble në atë nivel se sa herë që u teket drejtorive ti sjellin kërkesat, në çfarëdo kohe ne ti bëjmë aminin këtu.

**Kryesuesi Fadil Gashi**, unë po e vendosi në votim dhe nëse i merr votat e nevojshme do ta pranojmë qe ta shqyrtojmë brenda kësaj mbledhje.

**Kryesuesi vuri në votim, me 3 vota për dhe 4 vota kundër u refuzua kërkesa e parashtruar nga drejtoria e financave.**

**Pika 1.** Arsyetimi i mungesave,

Në mbledhje prezent ishin të gjithë anëtaret, në sallë erdhi edhe Xhevxhet Berisha.

**Pika 2.** Shqyrtimi dhe miratimi i procesverbalit të seancës së kaluar,

Kryesuesi, nëse ka dikush diçka në lidhje me procesverbalin urdhëroni!

**Pasi askush nuk kishte ndonjë vërejtje apo sugjerim, kryesuesi vuri në votim dhe me 7 vota për u aprovua procesverbali nga mbledhja e kaluar.**

**Pika 3.** Shqyrtimi i Raportit të Auditorit të Përgjithshëm për vitin 2018,

**Kryesuesi Fadil Gashi,** tashmë raportin e keni te gjithë, nuk ka nevojë për ndonjë prezantim sepse është një raport i cili është ber nga një tjetër institucion pra auditori i përgjithshëm, unë po hapi debat!

**z.Enver Berisha,** unë ju falënderoj juve kryesues për sjelljen e këtij raporti në komitet, është një raport voluminoz dhe është domosdoshmëri qe ta analizojmë edhe me grupet parlamentare, unë mendoj qe ne ta rekomandojmë për kuvend dhe aty të debatohet se bashku me anëtaret e kuvendit.

**z.Tunë Dedaj,** edhe unë mendoj se duhet të kaloj për debat në seancë.

**Kryesuesi Fadil Gashi,** atëherë unë po e vë në votim, **kush është për?**

**Me 7-të vota PЁR u rekomandua për kuvend.**

**Pika 4.** Shqyrtimi i Raportit Financiar Komunal për periudhën janar-qershor 2019

 (Ref.Drejtori i FEZH),

**Drejtori i FEZH Aziz Desku,** faleminderit kryesues, besoj dhe shpresoj se materialin e keni marr me kohë, tash jemi në shqyrtim të raportit financiar për periudhën janar-qershor 2019, mundë të them se për ketë periudhë buxheti është shpenzuar sipas parametrave të planifikuar, shpenzimet buxhetore në total për ketë periudhë të gjashtë mujorit kapin vlerën prej 4.091.222.06€ qe i bie se janë shpenzuar 39.46% e buxhetit, ndërsa tek kategoria e pagave shpenzimet buxhetore përafërsisht janë sa 50% i këtyre shpenzimeve te këtij gjashtëmujori, tek kategoria e shpenzimeve kapitale shpenzimet janë me të vogla deri me tani është arritur të shpenzohet buxheti 20%, tek mallrat dhe shërbimet rreth 41%, tek shërbimet komunale rreth 39%, tek subvencionet 31%, d.m.th ngecjet kryesisht janë tek shpenzimet kapitale, arsyeja është zhvillimi i procedurave te prokurimit, fillimisht vonesa ka ndodhur edhe me aprovimin e buxhetit në nivel republike mandej edhe procedurave të prokurimit, tash është duke u bëre ekzekutimi i një numri bukur te madh i projekteve, progresi i atyre punimeve është duke vazhduar, por deri me tani punët sa janë kryer kanë arritur vlerën sa 20% të vlerës totale të këtyre shpenzimeve, përkatësisht për paga dhe mëditje janë shpenzuar2.972.381.77€, për mallra dhe shërbime 445.791.03€, shërbime komunale 70.288.40€, subvencione dhe transfere 39.214.00€ dhe në kapitale 563.546.86€ .

Sa i përket kategorisë se mallrave dhe shërbimeve, pjesa me e madhe e shpenzimeve janë kon formë shpenzimeve të planifikuara dhe janë pak kategori në te cilat kemi tejkalime, d.m.th. tejkalime kemi tek shpenzimet për anëtarësim, sipas sqarimit qe e kam dhënë këtu bëhet fjalë për pagesat që janë ber për asosjacionin e komunave të Kosovës dhe për agjencionin regjional të perëndimit pra kjo do të thotë se janë kryer pagesat në tersi gjatë tremujorit të parë dhe nuk do të ketë pagesa tjera gjatë periudhave vijuese, tejkalime kemi edhe tek kategoria e kompjuterëve, po ashtu edhe tek furnizimet mjekësore, tek kategoria e mirëmbajtjes së pajisjeve dhe mobileve, tek reklamat dhe konkurset, po ashtu edhe tek pagesat me vendime të gjykatave. Sa i përket të hyrave të realizuara gjatë gjashtëmujorit të parë të këtij viti të hyra në total janë 502.307,70€ ndërsa në të njëjtën periudhë vitin e kaluar kanë qenë 507.303,39€ qe do të thotë është një rënie e vogël prej 3.36%, por kur merret parasysh aspekti kualitativë i të hyrave apo kategoritë nga te cilat janë realizuar këto të hyra, atëherë del se ketë vit qëndrojmë më mirë se vitin e kaluar, duke pasur parasysh se në periudhën e njëjtë gjashtëmujorin e par të vitit të kaluar vetëm nga donacionet e jashtme respektivisht nga granti i performancës kemi pasur 75.614,00€ te hyra, ndërsa ketë vit nga këto kategori kemi vetëm 9032 € pra nga donacionet e jashtme, dhe po ashtu donacionet e brendshme participimet e qytetarëve kanë qenë 17.817 € ndërsa ketë vit nuk ka fare të hyra nga kjo kategori. Të hyra nga tatimi në pronë në ketë gjashtëmujor janë 158.407.56€ që përbëjnë 31.54% të hyrave totale të realizuara për ketë gjashtë mujorë, krahasuar me të njëjtën periudhë të vitit të kaluar janë 22.528,92€, gjobat e trafikut janë kategoria e dytë me pjesëmarrjen me të madhe që merr pjesë me 16,44% krahasuar me periudhën e njëjtë të vitit të kaluar kemi 24.141,00€ të hyra me shumë, ndërsa të hyrat nga shërbimet tek drejtoria e kadastrit dhe gjeodezisë marrin pjesë me 9.35% gjithsej janë 46.965,15€, dhe krahasuar me të njëjtën periudhë të vitit të kaluar edhe në ketë kategori ka rritje për 9.676,50€, tek kategoria e licencimeve apo taksa e veprimtarisë afariste marrin pjesë me 8.19% në strukturën e përgjithshme të të hyrave dhe krahasuar me vitin e kaluar janë 4.592,50€ më shumë, tek regjistrimi i automjeteve kategori e cila merr pjesë me 6.18% të hyrat pak a shumë janë të njëjta krahasuar me vitin e kaluar, përkatësisht janë 521,75€ më pakë, tek taksat e të hyrave tek tabelari që ju e keni mundë të krijojë një lloje konfuzioni, por ka ndërruar mënyra e raportimit nga fillimi i këtij viti, unë kam bër një analizë dhe kam marrë të hyrat në totalë prej të gjitha kategorive të taksave ku nga të gjitha kemi 36.248,45€ ku në strukturën e përgjithshme merr pjesë me 7.12% dhe krahasuar me periudhën e njëjtë të vitit të kaluar në total kemi 2757,85€ më shumë te hyra, ndërsa tek drejtoria e urbanizmit kemi një rënie te te hyrave, këtu ka pasur rënie nga viti në vit, krahasuar me vitin e kaluar kemi 19.411,94€ me pak të hyra, tek participimet në Qerdhe, Arsim, Shëndetësi niveli i të hyrave është i njëjtë me një rritje të lehtë në dy prej tyre, ndërsa dënime nga gjykata pak a shumë janë në nivel të njëjtë, ketë vit janë 11.890,00€ ndërsa vitin e kaluar kanë qenë 12.165,00€, sa i përket trendëve te te hyrave ne ndoshta duhet të ndërmarrim disa masa të caktuara, që në mënyrë ta rrisim inkasimin e hyrave për ketë qellim kërkoj edhe mirëkuptimin komitetit për Politik dhe Financa dhe te kuvendit komunal që ndoshta do të jemi të obliguar të dalim me një vendim për punëtoret që marrim paga nga buxheti i Republikës së Kosovës dhe kanë obligime rreth tatimit në pronë ndoshta duhet marr një vendim që tu ndalet nga paga, pra nëse kuvendi pajtohet me një propozim të tillë, ky ishte një sqarim i raportit financiar për ketë gjashtë mujorë pra janar-qershore 2019, ju falënderoj për dëgjim, për çdo vërejtje apo sugjerim urdhëroni kjo vetëm sa do të ndikoj pozitivisht në menaxhimin e buxhetit për gjashtëmujorin e dytë të këtij viti.

**Kryesuesi Fadil Gashi,** faleminderit drejtor, nëse ka dikush diçka rreth raportit financiar për periudhën janar-qershor 2019 urdhëroni!

**z.Enver Berisha,** po me vije mirë që drejtori pas një viti po bindet me ata gjana qe unë i kam thënë në rishikim të buxhetit vitin e kaluar, realisht kjo po ndodhë si vlerësim, si përformancë, kur drejtori e thotë se vitin e kaluar janë marrë 70 mijë euro donacion nga administrata e pushtetit lokal, kurse ketë vit nuk ka donacion, kur i marrim këto shifra që drejtori i tha dhe i krahasojmë me ato qe ne i kemi në adresat e tona, realisht përformanca e komunës ketë vit nuk është e mirë, nuk janë të mira planifikimet qe janë ber, por edhe përkundër atyre planifikimeve të cilat janë ber nga ekzekutivi pjesa me e madhe e tyre nuk janë realizuar, për mua është shqetësuese tek investimet për projekte kapitale, nëse vetëm muaji i shtete po kalon dhe ne e themi se vetëm 20% e mjeteve realizuar po del se jemi shumë mbrapa, nuk po diskutojmë për kualitetin e punimeve, do të debatojmë ndonjëherë tjetër, por e shpreha shqetësimin për mos realizim të projekteve në ketë kategori. U tha se kjo është pasoj nga buxheti i nivelit qendrorë, absolutisht kjo nuk qëndron sepse në shkurt dhe në mars asnjëherë nuk kemi shpallur tenderë, sepse koha nuk lejon, por kur është aprovuar buxheti ka pasur kohë të mjaftuar, u thirr në ngritje të të hyrat e tatimit në pronë kjo ngritje është për shkake se ka hyrë edhe tatimi i tokës, unë personalisht vetëm për shtëpinë time paguaj dyfish tatim nga 84 euro sa kam pasur tash paguaj 160, d.m.th. ky është rezultat i atij vendimi që është marrë për tatimin e tokës, shqetësuese është edhe tek te hyrat në drejtorin e urbanizmit konkretisht tek lejet e ndërtimit unë nuk e besoj që nuk po ndërtohet në Klinë, mundë të thotë dikush që nuk është ndërtuar ndonjë objekt i përmasave të mëdha por të përafërt gjithsesi se po, nuk po flas për Inspektoratin e drejtorit tjera, një term drejtori e tha të hyra të mirëfillta unë s’po mundë të kuptoj cilat janë të mira cilat janë të jo te mira, të hyra në komunë unë besoj se të gjitha janë të rregullta dhe pozitive, por sido që te jetë kjo është një qeshtje se duhet të analizohet edhe me grupin parlamentarë, duke e ditur se ketë vit nuk ka as rishikim të buxhetit në njëfarë forme kjo është vijë që vije nga lartë, sepse mjetet që kanë mundur që të alokohen në segmente të caktuara nuk kanë ekzistuar dhe në një mënyrë apo tjetër është pamundësuar edhe rishikimi i buxhetit prandaj te shohim fundin e vitit se si do ta presim, por sido qe të jetë nëse vlerësohet si buxhet total, si shpenzim, si investim, si punë, realisht përformanca për ketë gjashtë mujorë nuk del të jetë pozitive.

**Drejtori i FEZH Aziz Desku,** me vije keq por duhet ta them se në shumicën e konstatimeve të cilat i tha Enveri nuk qëndrojnë, nëse flitet për performanc jo të mirë për arsye sepse nuk ka pasur të hyra ketë vit nga donacionet e jashtme respektivisht nga granti i performances, granti i performances lidhet pikërisht me vitin 2017 kur nuk ka qenë kjo qeverisje, nga raporti i auditimit për vitin 2017 për shkak se raporti ka qenë i modifikuar me theksim qeshtjes komuna e Klinës nuk ka arritur të përfitoj grantin e përformances për ketë vit, dhe ketë vit shihet se raporti i auditimit është me i mirë dhe se me siguri vitin qe do të vije ne do ta marrim grantin e përformances, tek qeshtja e aspektit kualitativ të të hyrave e pata parasysh se të hyrat që janë realizuar nuk mvaren nga donacionet ose nga te hyrat qe janë të njëhershme dhe nuk përsëriten më, pra ka pasur rritje të të hyrave vetanake të komunës, tek kategoria e shpenzimeve kapitale edhe ne vetë nuk jemi të kënaqur me nivelin e këtyre shpenzimeve të realizuara por një mesatare e tillë është në gjithë Kosovën edhe në nivelin qendror dhe lokal, por kjo nuk do të thotë se nuk ka mundur të jetë me mirë, por nëse i marrim disa vite me radhë të cilat i kemi kaluar dhe i analizojmë asnjëherë niveli i shpenzimeve nuk ka qenë më i lartë gjashtë mujorin e parë, pra mundë të jetë 1% ose 2% më shumë ose më pak, pra është pikërisht ky nivel.

**Drejtori i Urbanizmit Lorenc Marleku,** përshëndetje për të gjithë, ne gjatë vitit 2018 kemi pasur probleme me firmën projektuese, OSHP-ja tri herë e kthenë në rivlerësim një tender, ne kemi qenë të kujdesshëm sepse e kemi trashëguar atë firmë projektuese sepse ka qenë në përfundim dhe e kemi ber tri vjeçare, por nuk ka pasur asnjë mundësi të gjitha format i kemi përdorur dhe tri herë kthehet në rivlerësim një tenderë për firma projektuese që është baza për nisje të projekteve, kur ne sot po flasim për ato projekte unë u them se 93% të atyre projekteve janë të tenderuara pra jemi shumë më mirë se vitin e kaluar, ne si drejtori jemi i njëjti staf i cili ka qen edhe më herët, ne periudhën e vlerësimit e kemi njëmujore por ka ndodhur ka shkuar deri në funde të muajit një projekt sepse duhet vlerësuar dhe analizuar mirë kjo ka qenë arsyeja, ne i kemi vetëm 5 projekte të cilat ende nuk janë dal në tenderim, ketë vit jemi shumë mirë por si pasqyrë duket keq sepse nuk kemi qu fatura qe tu bëhet pagesa për arsyeje se nuk mund të bëhet pagesa pa u kryer punët, pra të gjitha projektet janë në implementim.

**z.Tunë Dedaj,** unë pash qe në shpenzimet e telefonisë kishte zbritje, por erdhe në disa fusha të tjera kishte zbritje me te vërtet po me vjen mirë, ndërsa sa i përket projekteve kapitale, unë e di se janë shumë projekte në realizim e sipër, por pa përfunduar punët siç e ceki edhe drejtori nuk mundë të bëhet pagesa dhe për atë arsye del të jetë 20%, unë besoj se ka shumë ma shumë punë të kryera.

**Kryesuesi Fadil Gashi,** në seancën e fundit e kemi pasur raportin e përformances së komunës të cilin na kanë sjellë dhe e kemi shqyrtuar, te ju them të drejtën dje kam pranuar një shkresë nga ministria e linjës pra draftin e parë, për gjashtë mujorin e parë të këtij viti, d.m.th edhe ata janë duke na monitoruar, pra ne si kuvend jemi brenda të gjithë parametrave me të cilat duhen të jenë për një performanc të mirë dhe jo vetëm si kuvend por edhe me te gjitha trupat tjerë, me publikime, me pjesëmarrje dhe me të gjitha aktivitetet tjera të cilat i zhvillojmë, janë disa procedura të cilat nuk varen nga kuvendi as nga ekzekutivi, ne dje e kemi pasur një takim me disa ministri se bashku dhe asnjë nuk mund ta gjejnë kuptimin e komunikimit mes vete qe ti ndihmojnë komunave dhe komunat ta kenë një funksionalitet pak me të mirë, prandaj po ka edhe vonesa ne disa fusha, por besoj se ka filluar edhe niveli qendrorë të decentralizojnë, po u them unë por mund ta thotë edhe drejtori, ndodhë atje edhe mi pa ne rend duke pritur për toner, ata janë munduar qe ta bëjnë një centralizim por e kanë penguar funksionalitetin neper komuna, unë po e shohë këtu tek unë ndoshta mund edhe te jetë shtypur gabim por siç shihet këtu nuk ka shumë dallim nga gjashtë mujori i vitit të kaluar me gjashtë mujorin e tanishëm vetëm 5000 euro por vërehet dallim, brenda kategorive ka dallime ndokund me shumë dhe ndokund me pakë, vërejta se ka ramje drastike tek certifikatat lindjes, dhe nëse është kjo për shkake të ramjes së lindjeve kjo është shqetësuese, apo ndoshta është nga ndryshimi i rregullores për taksa tarifa ngarkesa, ne kemi ber ndryshime p.sh nga 5 euro sa ka qenë e kemi ber 2 euro një taksë, nga 30 euro sa ka qenë një kurorëzim me shtetas të huaj ne e kemi zvogëluar në 10 euro, nëse ju referohemi ne këtyre taksave dhe të tjerave qe ne na ka imponuar niveli qendrorë pa asnjë të drejtë na ka ndërhyrë në taksa që janë ekskluzivitet i komunës, ata na kanë dërguar një shkresë se rregullorja është e kundërligjshme dhe është dashur ti sanojmë aty ku kanë kërkuar, ata kanë kërkuar për shërbime të varrimit taksa të jetë 00 por nuk e kanë pasur parasysh se sa ne i japim për një shërbim të varrimit ne po i ndihmojmë ata me afër 300 euro ndërsa ministria thotë të mos u kërkohet një euro taksë, tjetra edhe ju e dini se sot një qytetari qe ka nevojë për ujë po te ja dërgojmë një cisternë ujë shërbimi i zjarrfikësve sa kushton, vozitësi duhet të dal nga puna e vetë, amortizimi i automjetit, shpenzimi i derivateve, niveli qendrorë ka kërkuar qe tu hiqet 1 euro taksë të cilën aj e bën për kërkesë, prandaj kur i llogarisim një nga një e shohim se ndokund ka ngritje ndokund zbritje, por edhe firma projektuese po e vonon komunën në realizimin e projekteve, prandaj duhet qe ekzekutivi ti bej presion qe projektet të bëhen me kohë dhe të ekzekutohen, nëse ka dikush tjetër diçka rreth raportit financiar urdhëroni, pasi nuk mori fjalën askush:

**Kryesuesi vuri në votim dhe me 7-të vota PЁR asnjë abstenim asnjë kundër raporti financiar janar-qershor 2019 u rekomandua për kuvend.**

**Pika 5.** Shqyrtimi i Procesverbalit të Takimit me Qytetar për gjashtëmujorin e I-re të

 vitit 2019 të mbajtur nga Kryetari dhe rekomandimet nga Komiteti për Politikë

 dhe Financa për Kuvend,

**Kryesuesi Fadil Gashi,** ju procesverbalin nga mbajtja e takimit me qytetar besoj se e keni marrë secili, nëse keni diçka për proces urdhëroni! Pasi askush nuk mori fjalën,

**Kryesuesi vuri në votim dhe me 7-të vota PЁR asnjë abstenim asnjë kundër u rekomandua për kuvend**

**Pika 6.** Raporti për subvencione (ref.Drejtori i KRS),

**Kryesuesi Fadil Gashi,** ju tashmë e keni një raport që e kemi pranuar me shpenzimet që kanë pranuar edhe klubet dhe organizatat tjera të cilat janë subvencionuar unë i jap fjalën drejtorit, urdhëro drejtor.

**Drejtor i KRS Skender Merturi,** përshëndetje për të gjithë, fillimisht kërkoj falje sepse raporti është sjellë me vonesë, por kam qen jashtë vendit, po sa kam ardhur më është kërkuar ta përgatisë raportin, e kam përgatitur raportin dhe e kam dërguar tek shërbimi i kuvendit qe tua dërgoj në mënyrë elektronike, nëse është e nevojshme unë mund qe tua lexoj raportin, por për ne si drejtori raportimi i klubeve është i rregullt në fazën e parë dhe në funde të vitit e presim edhe raportimin për gjashtëmujorin e dytë të vitit, sepse disa mjete ju kanë kaluar në llogari OJQ-ve e disa tjerave jo pra kemi menduar qe tua bëjmë me faza alokimin e mjeteve, deri me tani te gjitha ato mjete të cilat janë alokuar tek OJQ-et raportimi është në rregull, pra deri në fund të vitit do të alokohen të gjitha mjetet dhe do të bëhet një raport i përgjithshëm, nëse ka dikush diçka unë urdhëroni!

**Kryesuesi Fadil Gashi,** unë po hap debat rreth raportit për subvencione nëse ka dikush diçka urdhëromi

Pasi qe askush nuk ka diçka rreth raportit për subvencione, unë po vë në votim

**Kryesuesi vuri në votim dhe me 7-të vota PЁR asnjë abstenim asnjë kundër u rekomandua për kuvend**

**Pika 7**. Shqyrtimi i kërkesave të arritura për Komitetin për Politikë dhe Financa

 për muajin korrik-2019,

**Kryesuesi Fadil Gashi,** ketë mbledhje nuk kemi ndonjë kërkesë për ta shqyrtuar.

Nëse ka dikush diçka tjetër për të shtuar urdhëroni, nëse jo atëherë unë ju falënderoj të gjithëve për pjesëmarrje, me kaq po e përfundoj këtë mbledhje.

Mbledhja përfundoj në orën 11:00.

Procesmbajtësi, Kryesuesi,

Ahmet Berisha Fadil Gashi